Քեյթ Բլանշետ

Քեթրին Էլիս «Քեյթ» Բլանշետը (,), ավստրալիական թատրոնի և կինոյի դերասանուհի է։

Նրան մեծ ճանաչում են բերել «Ելիզավետա» (1998, ստացել է Բաֆտա և «Ոսկե Գլոբուս» լավագույն կանացի դերի համար), «Ավիատոր» (2004, «Օսկար» և Բաֆտա երկրորդ պլանի լավագույն կանացի դերի համար) ֆիլմերը և «Մատանիների տիրակալը» (2001, 2002, 2003) եռագրությունը։

2014 թ. ստացել է Օսկար, Բաֆտա և Ոսկե Գլոբուս մրցանակ «Ժասմին» ֆիլմի համար։

 Կենսագրություն 
 Պատանեկություն 
Քեյթ Բլանշետը ծնվել է Ավստրալիայի ամենամեծ քաղաքներից մեկի՝ Մելբուռնի արվարձանում, Ռոբերտ ու Ջուն Բլանշետների ընտանիքում։ Նրա հայրը ծնունդով Տեխասից էր և ծառայում էր որպես ծովային սպա։ Ամուսնանալով Ջունի հետ, ով որպես ուսուցչուհի աշխատում էր Մելբուռնի դպրոցներից մեկում, Ռոբերտ Բլանշետը տեղափոխվել է Ավստրալիա և սկսել է զբաղվել գովազդային բիզնեսով։ Երբ Քեյթը դեռ 10 տարեկան էր, հայրը մահացել է սրտի կաթվածից, և երեք երեխաների՝ Քեյթի, վերջինիս ավագ եղբայր Բոբի (ներկայումս նա համակարգչային ինժեներ է) ու կրտսեր քրոջ՝ Ժենևայի (ներկայումս նա թատրոնի հանդերձապահ է ու դիզայներ) դաստիարակությամբ զբաղվում է մայրը։

Քեյթը տարրական դասարանները սովորել է Մելբուռնում՝ հաճախելով Ivanhoe East Primary School, այնուհետև տեղափոխվել է Ivanhoe Girls' Grammar School, իսկ հետո՝ Մելբուռնի իգական մեթոդիստական քոլեջ։ Այդտեղ էլ նա առաջին անգամ բեմ է բարձրացել՝ մասնակցելով դպրոցական թատրոնի բեմադրություններին, այդ թվում՝ «Ռենյոն Ջոնսի ոդիսականը»։ Հետագայում Քեյթը ուսումը շարունակել է Մելբուռնի համալսարանում, որտեղ ուսումնասիրել է մշակույթ ու տնտեսագիտություն։ Սակայն շուտով թողնում է համալսարանն ու ճանապարհորդության մեկնում Անգլիա։ Վիզայի ժամանակը լրանալուց հետո Քեյթը, գրեթե առանց փողի, ինչպես նաև առանց հստակ պլանների մեկնում է Եգիպտոս, որտեղ ծանոթանում է հյուրանոցի կենվորներից մեկի հետ, ով աղջկան առաջարկում է նկարահանվել բռնցքամարտի մասին եգիպտական մի ֆիլմի մասսայական տեսարանում։ Աղջկան փող էր պետք, և նա համաձայնում է։ Այս պատահական դերն էլ դառնում է դեպի թատրոնի ու կինոյի բեմ տանող նրա ուղու սկիզբը։

 Կարիերա 
 Առաջին դերերը թատրոնում 
Վերադառնալով Ավստրալիա՝ Քեյթն ընդունվեց Դրամատիկական արվեստի ազգային համալսարան։ Ողջ ուսման ընթացքում նա համարվում էր իր կուրսի ամենաընդունակ ուսանողուհիներից մեկը և 1992 թվականին համալսարանն ավարտել է փայլուն առաջադիմությամբ։ Բլանշետի բեմական առաջին իսկ փորձն առաջ բերեց քննադատների հիացական արձագանքներ։ Ուսումն ավարտելուց հետո նա մասնակցեց Սիդնեյի թատրերական ընկերության անգլիացի «Հրաշալի աղջիկները» բեմականացմանը, որ հիմնված էր գրող Կերիլ Չերչիլի պիեսի վրա, այնուհետև կատարել է Ֆելիցիա Բաուերի դերը «Կաֆկիական պարեր» ներկայացման մեջ։ Քննադատները բարձր են գնահատել նրա դերասանական տաղանդը այս ներկայացման մեջ, և 1993 թվականին Բլանշետը պարգևատրվել է «Սիդնեյի թատրերական քննադատների միության» մրցանակով լավագույն դեբյուտի համար։ Այնուհետև հաջորդեց մասնակցությունը «Օլեաննա» ներկայացման մեջ, որը պատմություն էր համալսարանի պրոֆեսորի մասին (խաղացել է Ջեֆրի Ռաշը), ով ուսանողուհի Կերոլի կողմից մեղադրվում է սեռական հետապնդման մեջ։ Կերոլի դերը Բլանշետին բերեց իր երկրորդ պարգևը. 1993 թվականին նրան ճանաչեցին թատրոնի լավագույն սկսնակ դերասանուհի։
 Առաջին դերերը կինոյում 
Հաջողությամբ խաղալով թատրոնում՝ Քեյթն սկսեց փորձել իր ուժերը հեռուստատեսությունում և կինոյում։ Նրա դեբյուտը հեռուստատեսությունում տեղի է ունեցել դեռ 1989 թվականին, երբ նա խաղաց էպիզոդիկ դեր «Ջի ՊԻ» սերիալում Սիդնեյի արվարձանում գտնվող հիվանդանոցի աշխատանքների մասին։ 1993-1995 թվականներին նա իր մասնակցություն ունեցավ որոշ հայտնի հեռուստատեսային ֆիլմերում և հեռուստասերիալներում («Ոստիկանական ուժեր», «Հայրենիք», «Քաղաք սահմանի մոտ»), բայց շարունակում էր խաղալ թատրոնում։ Ջեֆրի Ռաշը, ով դեռ ինստիտուտում սովորելու տարիներին հիանում էր դերասանուհու տաղանդով, հրավիրեց նրան կատարել Օֆելլիի դերը իր «Համլետ» բեմադրությունում, և քննադատները նորից բարձր գնահատեցին դերասանուհու խաղը։ 1995 թվականին Քեյթը մասնակցեց երեք թատերական նախագծերի՝ «Նուրբ Ֆեբա», «Կույր հսկայի պարը» և «Հողմ»՝ Շեքսպիրի համանուն պիեսի մոտիվներով, որտեղ կատարում էր Միրանդայի դերը։

1996 թվականին Քեյթը կատարեց առաջին հայտնի դերը կինոյում՝ նկարահանվելով «Պարկլենդս» կարճամետրաժ դրամայի գլխավոր դերում։ Ֆիլմը պատմում էր Ռոզիի մասին, որը իմացավ իրականությունը վերջերս մահացած իր հոր կաշառակերության մասին։ Այս գործը պահանջում էր մեծ էմոցիոնալ լարում, բայց Բլանշետը հիանալի կատարեց իր դերը։
Այդ ժամանակներից դերասանուհին սկսեց իր ուշադրությունը կենտրոնացնել կինոյի վրա։ 1997 թվականի նա մասնակցեց միայն մեկ թատերական ներկայացման՝ խաղալով Նինայի դերը Անտոն Չեխովի «Ճայ» պիեսի բեմադրության մեջ, բայց նույն ժամանակահատվածում էկրան բարձրացան միանգամից երեք ֆիլմ նրա մասնակցությամբ։ Առաջինը Սյուզան Մակարտիի դերն էր «Ճանապարհ դեպի դրախտ» դրամայում, որտեղ նա խաղում էր Գլեն Կլոուզի ու Ֆրենսիս Մակդորմանդի հետ։ Ֆիլմն այն կանանց մասին էր, ովքեր երկրորդ համաշխարհային պատերազմից հետո ճակատագրի բերումով հայտնվեցին Սումատրա կղզում՝ պատերազմի գերիների համար նախատեսված ճապոնական համակենտրոնացմամ ճամբարում։

Դրան հետևեց «Փառք Աստծու, նա հանդիպեց Լիզիին» ռոմանտիկ կատակերգությունը, որն ավստրալիացի քննադատները անվանեցին տարվա «ամենագրավիչ» ու սրամիտ ֆիլմը։ Լիզիի դերի շնորհիվ Բլանշետը ստացավ իր առաջին կինոմրցանակները՝ Ավստրալիական կինոյի ինստիտուտի մրցանակ և Ավստրալիայի կինոքննադատների միության մրցանակ (երկուսն էլ երկրորդ պլանի կնոջ լավագույն դերակատարման համար)։

Եվ, վերջապես, Բլանշետի մասնակցությամբ 1997 թվականին նկարահանված երրորդ ֆիլմը դարձավ «Օսկար և Լյուսինդա» պատմական մելոդրաման Պիտեր Կերրիի համանուն վեպի հիման վրա, որի համար 1988 թվականին գրողը արժանացել էր Բուքերյան մրցանակի։ Պրոդյուսերները սկզբում դեմ էին ռեժիսոր Ջիլիան Արմստրոնգի առաջարկին՝ կնոջ գլխավոր դերի համար հրավիրել Քեյթ Բլանշետին, քանզի այդ ժամանակ նա հայտնի էր միայն Ավստրալիայում և հայտնի չէր ԱՄՆ-ում և այլ երկրներում, բայց հետո զիջեցին՝ տեսնելով դերասանուհու նախորդ գործերը կինոյում։ Նրանք չզղջացին իրենց ընտրության համար. Բլանշետը հիանալի կատարեց հարուստ ժառանգորդուհի Լյուսինդա Լեպլաստրիելի դերը։ Ավստրալիա գնալու ճանապարհին Լյուսինդան թղթախաղի ժամանակ ծանոթանում է աղքատ հոգևորական Օսկար Հոփկինսին (նրա դերում հանդես է գալիս բրիտանացի դերասան Ռեյֆ Ֆայնսը) և նրան առաջարկում գործարք. Օսկարը պարտավորվում է անվնաս Ավստրալիա հասցնել ապակե եկեղեցին, որ պատրաստվել էր Լյուսինդային պատկանող ապակու գործարանում։ Լյուսինդան խոստացավ նախաձեռնության հաջող իրականացման դեպքում Օսկարին տալ իր ողջ կարողությունը։ Ֆիլմը նախատեսված չէր լայն լսարանի համար և նրա եկամուտը բավական համեստ եղավ. 12 միլիոն դոլար կազմող բյուջեի դեպքում ֆիլմի եկամուտը կազմեց շուրջ 2 միլիոն դոլար։ Սակայն Քննադատները դրական գնահատեցին Բլանշետի առաջին գլխավոր դերը լիամետրաժ ֆիլմում՝ նրա մարմնավորած կերպարը կոչելով վառ ու համոզիչ։ Բացի այդ՝ Բլանշետը ներկայացվեց Ավստրալիայի կինոքննադատների միության մրցանակի լավագույն դերասանուհի անվանակարգում։

 Ճանաչում 
Բլանշետի համար գլխավոր իրադարձությունը 1998 թվականին եղավ Անգլիայի թագուհի Եղիսաբեթ I-ի դերը հնդիկ ռեժիսոր Շեքհարա Կապուրի «Էլիզաբեթ» պատմական դրամայում։ Ֆիլմում արտացոլվում է Եղիսաբեթ I-ի երիտասարդությունը, նրա գահը նվաճելու վաղ կառավարելու իրավիճակները։ Կենտրոնական սյուժեներից է երիտասարդ թագուհու սիրային պատմությունը իր սիրելի լորդ Ռոբերտ Դադլին, Լեստերայի գրաֆը։ Ֆիլմում Բլանշետի խաղընկերներն են եղել Ջոզեֆ Ֆայնսը, Ջեֆրի Ռաշը և Վենսան Կասսելը, ովքեր խաղացել են համապատասխանաբար լորդ Դադլիի, թագուհու խորհրդական սըր Ֆրենսիս Ուոլսինգեմի և նրա ձեռքի հավակնորդ՝ Անժույիի էկսցենտրիկ դուքս, Ֆրանսիայի ապագա թագավոր Հենրի III-ը։ Շնորհիվ Եղիզաբեթի դերի, Բլանշետը համաշխարհային ճանաչում ձեռք բերեց։ Եղել է «Օսկար» մրցանակի հավակնորդ, իսկ ԱՄՆ-ում արժանացել է Գալդիի կինոդերասանների, «Ոսկե գլոբուս» և BAFTA մրցանակները։ Մամուլը նորից հիացմունքով արձագանքեց նրա խաղին, ըստ քննադատների կարծիքի՝ դերասանուհին կարողացել է վարպետորեն ներկայացնել դերը և ստեղծել հզոր թագուհու տպավորիչ կերպարը։

1999 թվականին Բլանշետին հերթագայում էին ֆիլմերում նկարահանվելու առաջարկները։ Նա ներգրավված էր երկու թատերական նախագծերում՝ Լոնդոնի ներկայացմանը և Օլդ-Վիկի «Հեշտոցի մենախոսություն», որը հավաքեց իսկական աստղային կազմ (բեմում Բլանշետի կողքին հայտնվեցին Քեյթ Ուինսլեթը, Ջուլիանա Մուրը, Մելանի Գրիֆիտը և Ջիլիան Անդերսոնը)։

Նույն թվականին մեկը մյուսի հետևից էկրան բարձրացան չորս ֆիլմեր նրա մասնակցությամբ՝ «Կորած ոգիների պատմություն» ինը րոպեանոց կարճամետրաժ կինոկարը, «Իդելական ամուսին» հանդերձավորված մելոդրաման՝ ըստ Օսկար Ուայլդի պիեսի, «Կառավարելով թռիչքները» կատակերգությունը և «Տաղանդավոր պարոն Ռիփլի» հոգեբանական թրիլերը՝ ըստ Պատրիցիա Հայսմիթի համանուն սիրավեպի։ Վերջին երեք ֆիլմերում նա կատարում էր երկրորդական դերեր՝ հաջողությամբ մարմնավորելով երեք բացարձակ տարբեր բնավորությամբ կերպարներ։ «Իդելական ամուսին» ֆիլմում, որտեղ նրա խաղընկերներն էին Մինի Դրայվերը, Ռուպերտ Էվերեթը և Ջուլիանա Մուրը, նա մարմնավորում էր լեդի Գերտրուտ Չիլտերնին, անգլիացի արիստոկրատ քաղաքագետի կնոջը, իսկ «Կառավարելով թռիչքները» ֆիլմում՝ Կոննի, Ջոն Կյուսակի կնոջը, ավաիդիսպետչեր Նիկ Ֆալցոնեի դերում։

1999 թվականի ամռանը Բլանշետը նկարահանվում է ամուսնու «Մոլորված ոգիների գաղտնիքը» ֆիլմի մի հատվածում՝ Bangers-ի կարճամետրաժ ֆիլմում։

«Տաղանդավոր պարոն Ռիպլի» ֆիլմում Բլանշետը մի փոքրիկ դերով է հանդես գալիս, մարմնավորելով հարուստ ազնվականուհու Մերեդիտ Լոգին։ Հաշվի առնելով դերի աննշան լինելը ռեժիսոր Էնթոնի Մինգելլան մտավախություն ուներ, որ Բլանշետը կհրաժարվի դերից, բայց դերասանուհին կարդալով սցենարը, իր համաձայնությունը հայտնեց ֆիլմում նկարահանվելու համար։ Այն, որ իրականում Բլանշետի համար դերը բացակայում էր, Մինգելլան նրա համար գրում է երկարացնելուց ներկայացման տևողությունը մինչ դերասանուհու հայտնվելը։ Վեջին հաշվով Բլանշետը BAFTA-ի կողմից արժանացավ որպես լավագույն երկրորդական պլանի դերասանուհի կոչմանը։

1999 թվականին People ամսագիրը Բլանշետին ավելացնում է աշխարհի 50 ամենագեղեցիկ մարդկանց ցանկում։

2000 թվականին Բլանշետը նկարահանվում է երկու կինոնկարներում։ Առաջին ֆիլմում՝ «Մարդ, ով լալիս է» Սալլի Պոտտերի դրամայում, մասնակցությամբ Ջոն Տուրտուրոյի, Ջոնի Դեփի և Քրիստինա Ռիչիի, Բլանշետը մարմնավորում էր կաբարեի ռուս պարուհի Լոլային։ Այդ թվում ֆիլմում նկարահանվել է Օլեգ Յանկովսկին՝ մարմնավորելով գլխավոր դերասանուհու հորը։

Այդ նույն թվականին երկրորդ ֆիլմը եղավ Սեմ Ռեյմի «Շնորհք» առեղծվածային թրիլլերը։ Պայծառատես Անաբել Ուիլսոնի դերը դերասանուհու կինոկարիերայի համար կարևոր փուլ էր։ Դեպքերն ընթանում են ամերիկյան հարավային գավառական քաղաքում։ Այրի Անաբելը միայնակ մեծացնում է երեք որդիներին՝ տարոյի խաղաթղթերով կանխագուշակելով ապագան և տեսիլքներ տեսնելով ապրուստ միջոցներ վաստակում։ Շնորհիվ իր ունեցած շնորհքի՝ նա օգնում է ոստիկաններին բացահայտել երիտասարդ կնոջ հանելուկային անհետացումը և մերկացնել մարդասպանին։ Համաշխարհային վարձույթում ֆիլմը հավաքեց 44 միլիոն դոլլար, բայց ստացավ բավականին շատ կարծիքներ քննադատների կողմից, ովքեր ֆիլմի հաջողությունը վերագրում էին միայն Բլանշետի վարպետությանը․

Այսպիսով, «Եղիսաբեթ» ֆիլմից երկու տարի անց Բլանշետը դարձավ Հոլիվուդի ամենահայտնի դերասաններից մեկը։ Նկարահանումների ծանրաբեռնվածության պատճառով նա ստիպված երկար ժամանակով թողեց թատրոնը։ Բրյուս Ուիլիսի և Բլիլի Բոբոմի հետ նա նկարահանվել է Բարի Լևինսոնի «Ավազակներ»-ում։ Սա պատմություն է երկու կողոպտիչների մասին, որոնց միանում է ամուսնուց հեռացած հերոսուհի Բլանշետը՝ տնային տնտեսուհի Քեյթ Ուիլերը։ Հաջորդիվ հետևեց Փիթեր Ջեքսոնի «Մատանիների տիրակալը» մեծածավալ եռագրությունում՝ ըստ Ջոն Ռոնալդ Ռուել Թոլքինի վեպի։ «Մատանիների եղբայրություն» և հաջորդ երկու հատվածներում Բլանշետը հանդիսատեսին ներկայանում է որպես էլֆերի զորեղ և գեղեցկուհի թագուհի Գալադրիել։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1989-1996  Ջի Պի  G.P.  Ջանի Մորիս  Սերիալ, Դրամա  Փիթեր Անդրիկիդիս Ռոբերտ Կլեներ Թոնի Տիլս  Դենիս Ռոբերտս, Մայքլ Կրեյգ, Մայքլ Օ’Նիլ, Մերիլին Պասպալեյ, Թոնի Լյուելին-Ջոնս 1989-1996  Ոստիկանության փրկարարական ջոկատ  Police Rescue  միսիս Հայնես  Սերիալ, Մարտական, Դրամա, Քրեական  Մայքլ Կարսոն Փիթեր Ֆիսկ Սկոթ Հարտֆորդ-Դևիս  Գարի Սվիտ, Սոնյա Տոդ, Ջոն Կլեյթոն, Սթիվ Բասթոնի, Տեմի ՄակԻնտոշ 1989-2008  Կախարդական հայելի  Troldspejlet  խաղում է ինքն իրեն  Սերիալ   Յակոբ Ստեգելման, Տոր Բահնսոն, Յան Կյեր, Թոմաս Բորչ Նիլսեն, Գլեն Կին 1994  Ոստիկանության փրկարարական ջոկատ  Police Rescue  Վիվիան  Մարտական, Քրեական  Մայքլ Կարսոն  Գարի Սվիտ, Զոի Կարիդես, Սթիվ Բասթոնի, Ջերեմի Սիմս, Ջոն Կլեյթոն 1994  Հարթլենդ  Heartland  Էլիզաբեթ Անշթոն  մինի սերիալ, Դրամա  Ջուլիան Պրինգլ Սքոթ Հարտֆորդ-Դևիս Քեյթ Վուդս  Էրնի Դինգո, Գրահամ Մունդարա Ռիչ, Պոլ Ցեզար, Բոբ Մազա 1995  Բորդերթաուն  Bordertown  Բյանկա  մինի սերիալ, Դրամա  Քեն Քեմերոն Յեն Գիլմոր  Ռեյ Բարետ, Միտչել Բուտել, Լինդա Կրոփեր, Սոֆի Հիթկոտ 1996  Պարկլենդ  Parklands  Ռոսի  Դրամա  Քեթրին Միլարդ  Թոնի Մարտին, Կարմել Ջոնսոն, Թոնի Մաք, Պատրիկ Դուգին 1997  Ճանապարհ դեպի դրախտ  Paradise Road  Սուսան Մակարթնի  Դրամա, Ռազմական, Պատմական  Բրյուս Բերեսֆորդ  Գլենն Կլոուզ, Ֆրենսիս ՄակԴորմանդ, Պոլին Կոլինզ, Ջենիֆեր Իլի 1997  Փառք Աստծո, նա հանդիպեց Լիզզիին  Thank God He Met Lizzie  Լիզզի  Դրամա, Մելոդրամա, Կատակերգություն  Չերի Նոուլան  Ռիչարդ Ռոքսբուրգ, Ֆրենսիս Օ’Կոնոր, Լինդեն Ուիլկինսոն, Ջոն Գադեն 1997  Օսկարը և Լյուսինդան  Oscar and Lucinda  Լյուսինդա Լեպլաստրիեր  Դրամա, Մելոդրամա  Ջիլիան Արմսթրոնգ  Ռեյֆ Ֆայնս, Կիարան Հինդս, Թոմ Ուիլկինսոն, Ռիչարդ Ռոքսբուրգ 1998  Եղիսաբեթ  Elizabeth  Եղիսաբեթ  Դրամա, Կենսագրական  Շեկխար Կապուր  Ջեֆրի Ռաշ, Քրիստոֆեր Էքլսթոն, Ջոզեֆ Ֆայնս, Ռիչարդ Աթենբորո 1999 –  Գրիֆինները  Family Guy  Պենելոպե (հնչյունավորում)  Սերիալ, Մուլտֆիլմ, Կատակերգություն  Փիթեր Շին Փիթ Միշելս Ջեյմս Պուրդում  Սետ ՄակՖարլեյն, Ալեքս Բորշտեյն, Սետ Գրին, Միլա Կունիս, Մայք Գենրի 1999  Իդեալական ամուսին  An Ideal Husband  Լեդի Գերթրուդ Չիլթերն  Մելոդրամա, Կատակերգություն  Օլիվեր Փարկեր  Փիթեր Վոն, Ռուպերտ Էվերեթ, Միննի Դրայվեր, Բեն Պուլեն 1999  Կառավարելով թռիչքները  Pushing Tin  Connie Falzone  Դրամա, Մելոդրամա, Կատակերգություն  Մայկ Նյուել  Ջոն Քյուսաք, Բիլի Բոբ Տորնտոն, Անջելինա Ջոլի, Ջեյք Ուեբեր 1999  Տաղանդավոր միսթր Ռիփլին  The Talented Mr. Ripley  Մերեդիթ Լոգու  Թրիլեր, Դրամա, Քրեական  Էնթոնի Մինգելա  Մեթ Դեյմոն, Ջուդ Լոու, Գվինեթ Փելթրոու, Ֆիլիպ Սեյմուր Հոֆման 1999  Հրավառություններ  Bangers  Ջուլի Էն  Կարճամետրաժ  Էնդրյու Ապտոն  Լինեթ Կարեն 2000  Մարդ, որը լացում էր  The Man Who Cried  Լոլա  Դրամա, Մելոդրամա, Ռազմական, Երաժշտական  Սալի Պոտեր  Քրիստինա Ռիչի, Ջոն Տուրտուրո, Օլեգ Յանկովսկիյ, Գարի Դին Ստենտոն 2000  Պարգև  The Gift  Աննաբել 'Էննի' Ուիլսոն  Ֆենտեզի, Թրիլեր, Դրամա, Քրեական, Դետեկտիվ  Սեմ Ռեյմի  Ջովաննի Ռիբիզի, Կիանու Ռիվզ, Քեյթի Հոլմս, Գրեգ Կիններ 2001  Ավազակները  Bandits  Kate Wheeler  Դրամա, Մելոդրամա, Կատակերգություն, Քրեական  Բարի Լևինսոն  Բրյուս Ուիլիս, Բիլի Բոբ Տորնտոն, Տրոյ Գերիտի, Բրայան Ֆ. Օ’Բիրն 2001  Մատանիների տիրակալը. Մատանու եղբայրություն  The Lord of the Rings։ The Fellowship of the Ring  Գալադրիել  Ֆենտեզի, Մարտական, Արկածային  Փիթեր Ջեքսոն  Էլայջա Վուդ, Յան Մաքկելեն, Վիգգո Մորտենսեն, Շոն Բին, Օրլանդո Բլում 2001  Շարլոտա Գրեյ  Charlotte Gray  Շարլոտա Գրեյ  Թրիլեր, Դրամա, Մելոդրամա, Ռազմական  Ջիլիան Արմսթրոնգ  Ջեյմս Ֆլիտ, Էբիգեյլ Կրութենդեն, Շարլոթա ՄակԴուգալ, Ռուպերտ Պենրի-Ջոնս 2001  Նավային նորություններ  The Shipping News  Պետալ  Դրամա, Մելոդրամա  Լասե Հալսթրյոմ  Քևին Սպեյսի, Ջուլիաննա Մուր, Ջուդի Դենչ, Փիթ Պոսթլետուեյտ 2002  Դրախտ  Heaven  Փիլիպա  Թրիլեր, Դրամա, Մելոդրամա, Քրեական  Թոմ Տիկվեր  Ջովաննի Ռիբիզի, Ռեմո Ջիրոնե, Ստեֆանիա Ռոքա, Ալեսանդրո Սպերդուտի 2002  National Geographic. Կադրից դուրս. Մատանիների տիրակալը. Մատանու եղբայրություն  National Geographic։ Beyond the Movie - The Lord of the Rings  խաղում է ինքն իրեն / Գալադրիել, Գալադրիմի լեդին  Փաստագրական  Լիզա Կորս  Ֆիլ Կրաուլի, Ջոն Հոու, Փիթեր ՄակՀյու, Օլիվեր Մյուրխեդ, Ալան Լի 2002  Մատանիների տիրակալը. Երկու ամրոց  The Lord of the Rings։ The Two Towers  Գալադրիել  Ֆենտեզի, Մարտական, Արկածային  Փիթեր Ջեքսոն  Էլայջա Վուդ, Շոն Էսթին, Օրլանդո Բլում, Վիգգո Մորտենսեն, Յան Մաքկելեն 2003  Վերոնիկա Գուերին  Veronica Guerin  Վերոնիկա Գուերին  Թրիլեր, Դրամա, Քրեական, Կենսագրական  Ջոել Շումահեր  Ջերարդ ՄակՍորլի, Կիարան Հինդս, Բրենդա Ֆրիկեր, Դոն Վիչերլի 2003  Սուրճ և սիգարետներ  Coffee and Cigarettes  Քեյթ / Շելլի (էպիզոդիկ)  Դրամա, Կատակերգություն, Երաժշտական  Ջիմ Ջարմուշ  Իգգի Պոպ, Թոմ Ուեյտս, Ռոբերտո Բենինյի, Սթիվ Բուշեմի 2003  Վերջին ռեյդը  The Missing  Մակդալենա Գիկենսոն  Թրիլեր, Արկածային, Վեստեռն  Ռոն Հովարդ  Թոմի Լի Ջոնս, Իվեն Ռեյչել Վուդ, Աարոն Էկխարտ, Ջեննա Բոյդ 2003  Մատանիների տիրակալը. Թագավորի վերադարձը  The Lord of the Rings։ The Return of the King  Գալադրիել  Ֆենտեզի, Մարտական, Դրամա, Արկածային  Փիթեր Ջեքսոն  Էլայջա Վուդ, Վիգգո Մորտենսեն, Շոն Էսթին, Յան Մաքկելեն, Օրլանդո Բլում 2004  Ջրային կյանք  The Life Aquatic with Steve Zissou  Ջեյն Ուինսլեթ-Ռիչարդսոն  Դրամա, Կատակերգություն, Արկածային  Ուես Անդերսոն  Բիլ Մյուրեյ, Օուեն Ուիլսոն, Անժելիկա Հյուսթոն, Ուիլեմ Դեֆո 2004  Ավիատոր  The Aviator  Քեթրին Հեփբորն  Դրամա, Կենսագրական  Մարտին Սկորսեզե  Լեոնարդո ԴիԿապրիո, Մեթ Ռոս, Ջոն Սի Ռայլի, Ալան Ալդա, Քեյթ Բեքինսեյլ 2005  Մոլորված հոգիների գաղտնիքը  Stories of Lost Souls  Ջուլի Էն (էպիզոդիկ)  Թրիլեր, Դրամա, Կատակերգություն  Իլիանա Դագլաս Դեբորա-Լի Ֆյորնես Ուիլյամ Գարսիա  Պոլ Բեթանի, Բիլի Բոյդ, Մայքլ Գեմբոն, Ջեյմս Գանդոլֆինի 2005  Փոքրիկ ձկնիկը  Little Fish  Տրեյսի  Թրիլեր, Դրամա, Մելոդրամա, Քրեական  Ռոուեն Վուդս  Սեմ Նիլ, Հյուգո Ուիվինգ, Մարտին Հենդերսոն, Նոնի Հազլհերսթ 2006  Բաբելոն  Babel  Սուսան Ջոնս  Դրամա  Ալեխանդրո Գոնսալես Ինյարիտու  Բրեդ Փիթ, Գաել Գարսիա Բերնալ, Կոդզի Յակուսյո, Ռինկո Կիկուչի 2006  Լավ նեմեցը  The Good German  Լենա Բրանդթ  Թրիլեր, Դրամա, Դետեկտիվ  Սթիվեն Սոդերբերգ  Ջեք Թոմփսոն, Ջոն Ռոդեր, Ջորջ Կլունի, Տոբի Մագուայր 2006  Սկանդալային օրագիր  Notes on a Scandal  Շեբա Հարթ  Թրիլեր, Դրամա  Ռիչարդ Էյր  Ջուդի Դենչ, Բիլ Նայի, Էնդրյու Սիմփսոն, Թոմ Ջորջսոն 2007  Դերասանների շրջապատում  In the Company of Actors  խաղում է ինքն իրեն / Հեդա Գաբլեր  Փաստագրական  Յեն Դարլինգ  Ռոբին Նևին, Հյուգո Ուիվինգ, Ջասթին Կլարկ, Էնթոնի Վեյթ 2007  Ես այնտեղ չեմ  I'm Not There.  Ջուդ  Դրամա, Կենսագրական, Երաժշտական  Տոդ Հեյնս  Բեն Ուիշոու, Մարկուս Կարլ Ֆրանկլին, Քրիստիան Բեյլ, Հիթ Լեդջեր 2007  Եղիսաբեթ. Ոսկեդար  Elizabeth։ The Golden Age  Եղիսաբեթ I թագուհի  Դրամա, Մելոդրամա, Կենսագրական, Պատմական  Շեկխար Կապուր  Կլայվ Օուեն, Ջեֆրի Ռաշ, Էբբի Կորնիշ, Սամանտա Մորտոն 2008  Ինդիանա Ջոնսը և բյուրեղապակյա գանգերի թագավորությունը  Indiana Jones and the Kingdom of the Crystal Skull  Իրինա Սպալկո  Ֆանտաստիկ, Մարտական, Թրիլեր, Արկածային  Սթիվեն Սպիլբերգ  Հարիսոն Ֆորդ, Կարեն Ալեն, Շայա ԼաԲաֆ, Ռեյ Ուինսթոն 2008  Պոնյո ձկնիկը քարաժայռի վրա  Gake no ue no Ponyo  Գրանմամարե (հնչյունավորում, անգլիական տարբերակ)  Անիմե, Մուլտֆիլմ, Արկածային, Ընտանեկան  Հայաո Միադզակի  Թոմոկո Յամագուտի, Կազուշիգե Նագաշիմա, Յուկի Ամամի, Ջոջի Տոկորո, Յուրիա Նարա 2008  Բենջամին Բաթոնի առեղծվածային պատմությունը  The Curious Case of Benjamin Button  Դեյսի  Ֆանտաստիկ, Դրամա  Դևիդ Ֆինչեր  Բրեդ Փիթ, Ջուլիա Օրմոնդ, Տարաջի Պ. Հենսոն, Ջեյսոն Ֆլեմինգ 2010  Ռոբին Հուդ  Robin Hood  Մերիոն Լոքսլի  Մարտական, Դրամա, Արկածային  Ռիդլի Սքոթ  Ռասել Քրոու, Մաքս ֆոն Սյուդով, Ուիլյամ Հերթ, Մարկ Ստրոնգ 2011  Հաննա. Կատարյալ զենք  Hanna  Մարիսա Վիեջլեր  Մարտական, Թրիլեր, Արկածային  Ջո Ռայթ  Սիրշա Ռոնան, Էրիկ Բանա, Թոմ Հոլանդեր, Օլիվիա Ուիլյամս 2011  Անցյալ անգամ ես տեսա Մայքլ Գրեգին  The Last Time I Saw Michael Gregg   Կատակերգություն  Սթիվեն Սոդերբերգ  Ուեյն Բլեր, Զոի Կարիդես, Էսի Դևիս, Դարեն Գիլշենան 2012  Հոբիթ. Անսպասելի ճանապարհորդություն  The Hobbit։ An Unexpected Journey  Գալադրիել  Ֆենտեզի, Արկածային  Փիթեր Ջեքսոն  Մարտին Ֆրիման, Յան Մաքկելեն, Ռիչարդ Արմիտեջ, Ջեյմս Նեսբիթ, Քեն Ստոթ 2013  Օրենքից դուրս  Untitled Terrence Malick Project   Դրամա, Երաժշտական  Թերենս Մալիկ  Քրիստիան Բեյլ, Ռայան Գոսլինգ, Նատալի Փորտման, Մայքլ Ֆասբենդեր, Բերենիս Մարլո 2013  Հոբիթ։ Սմոգի պարապուտը  The Hobbit։ The Desolation of Smaug  Գալադրիել  Ֆենտեզի, Արկածային  Փիթեր Ջեքսոն  Մարտին Ֆրիման, Յան Մաքկելեն, Ռիչարդ Արմիտեջ, Ջեյմս Նեսբիթ, Քեն Ստոթ 2013  Ժասմին  Blue Jasmine  Ժանեթ Ֆրենսիս  Կատակերգություն  Վուդի Ալեն  Ալեք Բոլդուին, Փիթեր Սարսգաարդ, Մայքլ Էմերսոն, Լուիս Ս.Կ. 2013  Մոխրոտիկը  Cinderella   Ֆենտեզի, Մելոդրամա  Մարկ Ռոմանեկ   2013  Քերոլ  Carol   Դրամա, Մելոդրամա  Ջոն Կրաուլի  Միա Վասիկովսկա 2013  Գավաթների ասպետը  Knight of Cups   Դրամա, Մելոդրամա  Տերենս Մալիկ  Քրիստիան Բեյլ, Նատալի Պորտման, Թերեզա Պալմեր, Ջո Մանգանելո 2013  Սքանչելի տղամարդիկ  The Monuments Men   Դրամա  Ջորջ Կլունի  Դենիել Կրեյգ, Մեթ Դեյմոն, Բիլ Մյուրեյ, Ջորջ Կլունի 2014  Նիհար և կռվարար կինը  Skinny and Cat  Մարգարետ Բոուրկ Ուայթ  Մելոդրամա  Բարբրա Ստրեյզանդ  Քոլին Ֆերթ 2014  Հոբիթ. հինգ բանակների ճակատամարտը  The Hobbit։ There and Back Again  Գալադրիել  Ֆենտեզի, Արկածային  Փիթեր Ջեքսոն  Մարտին Ֆրիման, Յան Մաքկելեն, Ռիչարդ Արմիտեջ, Ջեյմս Նեսբիթ, Քեն Ստոթ  Հնդկական ամառ  Indian Summer  լեդի Էդվինա Մոունտբաթեն  Դրամա  Ջո Ռայթ  Իրֆան Կհան

 Պրոդյուսեր 
Թիվ  Ֆիլմի անուն  Բնօրինակի անվանումը 1999  Հրավառություններ  Bangers  2005  Մոլորված հոգիների գաղտնիքը  Stories of Lost Souls

 Ռեժիսոր 
Թիվ  Ֆիլմի անուն  Բնօրինակի անվանումը 2013  Կերպարանափոխություն  The Turning 

 Ծանոթագրություններ 

Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ավստրալիացի դերասաններ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի հասարակական գործիչներ
Կատեգորիա:Ավստրալիացի ֆեմինիստներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Հոլիվուդյան դերասաններ
Կատեգորիա:Աուդիոգիրք կարդացողներ